joelniklaus/EU_Wikipedias huggingface dataset:
Villa Kuhlefelt

Villa Kuhlefelt on 1800-luvulla valmistunut huvila Helsingin Vuosaaressa, Kallahdenniemen Kuningatar-nimisessä eteläkärjessä. Nykyisin rakennuksen omistaa Helsingin kaupunki, joka on yrittänyt vuokrata ja myydä huvilaa vuodesta 2012. Villa Kuhlefelt on suojeltu historiallisesti arvokkaana rakennuksena.

Historia ja arkkitehtuuri 
Villa Kuhlefeltin vanhimmat osat ovat 1800-luvulta, jolloin rakennus toimi kalastajamökkinä. Rakennus on saanut nimensä sen entisen omistajan arkkitehti Sven Kuhlefeltin mukaan, jonka kesäasuntona huvila toimi 1920-luvulla. Hänen aikanaan päärakennusta myös laajennettiin ja se sai nykyisen asunsa. Rakennus on ollut pitkään tyhjillään ja kärsinyt myös ilkivallasta. Helsingin kaupungin kaava määrää rakennuksen yleiseen tai yhteisön virkistyskäyttöön. Vuosina 2008-2009 Villa Kuhlefeltia kunnostettiin ja muun muassa vesi- ja viemärijohdot rakennettiin.

Päärakennuksen lisäksi huvilakokonaisuuteen kuuluu rantasauna, leikkimökki ja varastorakennus. Huvilan entinen vuokralainen oli pyytänyt Helsingin kaupungilta lupaa laiturin vesibusseja varten, mutta lupaa ei saatu. Vuonna 2021 alueen asukkaat tekivät Helsingin kaupungille ehdotuksen rakennuksen kunnostamisesta ja uusiokäytöstä Helsingin kaupungin osallistuvaan budjetointiin eli Oma Stadiin.

Lähteet 

Helsingin huvilat ja villat
Suomen 1800-luvulla rakennetut rakennukset ja rakennelmat
Sannah Nedergård

Sannah Nedergård (s. 3. lokakuuta 1993) on suomalainen näyttelijä.

Nedergård opiskeli vuosina 2012–2016 Vaasan Yrkeshögskolan Noviassa, josta sai kandidaatinarvonsa. Tämän jälkeen hän jatkoi opintojaan Taideyliopiston Teatterikorkeakoulussa, josta valmistui keväällä 2018. Hän on esiintynyt sekä teatterissa että elokuvassa. Elokuussa 2020 Nedergård palkattiin Helsingin Svenska Teaterniin. Hän on työskennellyt myös Wasa Teaterissa. Nedergårdilla on ollut muun muassa perheen tyttären rooli 5. marraskuuta 2021 ensi-iltansa saaneessa Markus Virran ohjauksessa Next to Normal -musikaalista. Nedergård esiintyi ensimmäisessä roolissaan pitkässä elokuvassa Tom Rejströmin kanssa Rikinkeltaisessa taivaassa (2021). Hänen ehdotuksestaan intiimikohtauksen toteuttamisessa turvauduttiin läheisyyskoreografin apuun; läheisyyskoreografiksi tuli alallaan ensimmäisenä Suomessa toiminut Pia Rickman.

Myös Nedergårdin sisko Sarah Nedergård on näyttelijä.

Lähteet

Aiheesta muualla 
 

Suomalaiset näyttelijät
Vuonna 1993 syntyneet
Elävät henkilöt
Vaasan hallintotalo

Vaasan hallintotalo eli Lindebäckin talo (ruots. Styrelsegården eli Lindebäcks hus) on vuonna 1862 valmistunut rakennus Vaasassa. Rakennuksen omistaa Vaasan kaupunki, ja nykyisin siellä kokoontuvat Vaasan kaupunginvaltuusto ja kaupunginhallitus. Lisäksi talossa on tilat kaupungin ylimmälle johdolle, henkilöstö-, talous- ja viestintäpalveluille, kirjaamolle ja keskusarkistolle.

Historia 
Apteekkari Herman Johan Lindebäck rakennutti Vaasan hallintotalon eli silloisen Lindebäckin talon vuonna 1862 alun perin apteekkinsa toimitilaksi ja perheensä kodiksi. Lindebäckin apteekki oli tuolloin koko kaupungin ainoa apteekki ja toimi rakennuksen ensimmäisessä kerroksessa. Ylempi kerros oli asuinkäytössä,ja siellä asui apteekkarin perheen ja läheisten lisäksi myös apteekin henkilökuntaa. Suuressa salissa, joka sijaitsee myös toisessa kerroksessa, järjestettiin esimerkiksi kirjallisuusiltoja ja muita yhteisötilaisuuksia. Myöhemmin sali toimi myös Pohjanmaan museon näyttelytilana. Kymmenen ensimmäisen vuoden aikana rakennuksen toinen kerros oli myös koulun käytössä.

Apteekkari Lindebäckin kuoltua vuonna 1902 kiinteistö ja apteekki siirtyivät Lindebäckin sukulaiselle Helge Sigurd Branderille. Brander siirsi apteekin Wolffin taloon Vaasan ylätorille ja myi nykyisen hallintotalon vuonna 1911 Vaasan kaupungille.

Vaasan hallintotalon on suunnitellut Vaasan lääninarkkitehti C. A. Setterberg. Vuonna 1930 taloa laajennettiin, ja siitä lähtien se on toiminut Vaasan kaupungin hallinnon päätilana. Rakennuksen peruskorjaus valmistui 2020 talvella.

Lähteet 
 

Vaasan rakennukset ja rakennelmat
Suomen 1800-luvulla rakennetut rakennukset ja rakennelmat
Tobias Foss

Tobias Svendsen Foss (s. 25. toukokuuta 1997 Vingrom, Lillehammer) on norjalainen maantiepyöräilijä, aika-ajon maailmanmestari.

Foss aloitti ammattilaisuransa harjoittelijana Joker-tallissa syksyllä 2016, ja jatkoi samassa joukkueessa seuraavan kauden. Vuodet 2018−2019 hän edusti Uno-X Norwegian Development Teamia. Kaudesta 2020 alkaen hän on ajanut UCI World Tour -tason Team Jumbo-Vismassa. Hän voitti aika-ajon maailmanmestaruuden vuonna 2022 kolmen sekunnin erolla Stefan Küngiin.

Saavutuksia 

Lähteet: Pro Cycling Stats, Cycling archives
2014
EM-kilpailut, nuorten aika-ajossa pronssia
2015
Nuorten maantieajon ja aika-ajon Norjan-mestaruus
EM-kilpailut, nuorten aika-ajossa hopeaa
2017
Norjan ympäriajo, nuorten kilpailun voitto
2018
Okolo Slovenska, nuorten kilpailun voitto
MM-kilpailut, alle 23-v. aika-ajossa kuudes
2019
Volta ao Alentejo, nuorten kilpailun voitto
Tour de l'Avenir, kokonaiskilpailun voitto
MM-kilpailut, alle 23-v. maantieajossa kuudes
2021
Italian ympäriajo, kokonaiskilpailussa yhdeksäs, 1. etapilla (aika-ajo) kolmas
Maantieajon ja aika-ajon Norjan-mestaruus
2022
AIka-ajon Norjan-mestaruus

Lähteet 

Norjalaiset maantiepyöräilijät
Vuonna 1997 syntyneet¨
Elävät henkilöt
Wilbur Soot

Will Gold (s, 14. syyskuuta 1996), tunnettu paremmin nimellä Wilbur Soot, on brittiläinen internet-persoona, Twitch-striimaaja, ja laulaja-lauluntekijä. Hän tuli tunnetuksi vuonna 2017, koska hän oli mukana YouTube-kanavalla SootHouse. Hän perusti oman kanavansa, Wilbur Sootin, 29. maaliskuuta 2019.

Ura 
Gold tuli tunnetuksi, kun hän editoi videoita YouTube-kanavalle SootHouse, jonka perusti Gold ja pari hänen kaveria. He tekivät suurimmaksi osaksi reaktiovideoita.

Hän perusti oman kanavansa, Wilbur Sootin, 29. maaliskuuta 2019. Hän tekee pelivideoita, suurimmaksi osaksi Minecraftista. Gold myös striimaa Twitchissä, jossa hänellä on yli neljä miljoonaa seuraajaa. Hän on yksi seuratuimmista ihmisistä Twitchissä.

Vuonna 2020 Gold liittyi roolipelaamiseen keskittyneeseen Minecraft-palvelimeen, Dream SMP:hen, jonka Dream omistaa. Gold perusti fiktiivisen valtion L'Manbergin, joka myöhemmin räjäytettiin. Hänestä tuli myöhemmin yksi juonen pääkirjoittajista.

Gold on ollut mukana monessa Minecraft-turnauksessa, mukaan lukien MCC (Minecraft Championships) ja Minecraft Monday. 

3. huhtikuuta 2021 Gold perusti podcastin Hey and Stuff.

Musiikkiura 
Gold julkaisi ensimmäisen singlensä, "The 'Nice Guy' Ballad", tammikuussa 2018. Hänen kuudes singlensä, "Your New Boyfriend", nousi sijalle 65 Ison-Britannian singlelistalla. Hänen uusin kappale "Soft Boy" julkaistiin 26. päivä syyskuuta vuonna 2022. Kappaletta on kuunneltu YouTubessa noin 2.7 miljoonaa kertaa .Hän on myös englantilaisen indie rock -yhtyeen Lovejoyn jäsen.

Aiheesta muualla 
Wilbur Sootin kanava YouTubessa

Wilbur Soot Twitchissä

Elävät henkilöt
Vuonna 1996 syntyneet
Brittiläiset tubettajat
Striimaajat
Daniel Martínez

Daniel Felipe Martínez Poveda (s. 25. huhtikuuta 1996 Soacha) on kolumbialainen maantiepyöräilijä. Hän aloitti ammattilaisuransa Colombia-joukkueessa 2015, edusti Southeast Venezuela / Willier Triestina -tallia 2016−2017, EF Education Firstiä 2018−2020 ja on vuodesta 2021 ajanut Ineos Grenadiers -joukkueessa.

Martínez voitti vuonna 2020 Critérium du Dauphinén kokonaiskilpailun 29 sekunnin erolla Thibaut Pinot'hin. Saman vuoden Ranskan ympäriajossa hän voitti Pas de Peyroliin päättyneen 13. etapin. Hän sijoittui viidenneksi Italian ympäriajossa 2021. Hän voitti vuoden 2022 Baskimaan ympäriajon 11 sekuntia ennen Jon Izagirreä.

Martínez on voittanut Pan-Amerikan kisoissa kultaa aika-ajossa 2019. Kolumbian aika-ajomestaruuden hän voitti 2019, 2020 ja 2022.

Saavutuksia 

Lähteet: Pro Cycling Stats, Cycling Archives
2013
Nuorten Pan-Amerikan-mestaruuskilpailut, aika-ajossa kultaa, maantieajossa hopeaa
Maantieajon nuorten Kolumbian-mestaruus
2014
Aika-ejon nuorten Kolumbian-mestaruus
2015
Route du Sud, mäkikirikilpailun voitto
Tour of Utah, nuorten kilpailun voitto
2017
Presidential Cycling Tour of Turkey, nuorten kilpailun voitto
2018
Kalifornian ympäriajo, kokonaiskilpailussa kolmas
Colorado Classic, nuorten kilpailun voitto
2019
Aika-ajon Kolumbian-mestaruus
Tour Colombia, kokonaiskilpailussa kolmas
Pariisi–Nizza, 7. etapin voitto
Pan-Amerikan kisat, aika-ajossa kultaa
Tour of Guangxi, kokonaiskilpailussa toinen
2020
Aika-ajon Kolumbian-mestaruus
Tour Colombia, kokonaiskilpailussa toinen, 6. etapin voitto
Critérium du Dauphiné, kokonaiskilpailun ja nuorten kilpailun voitto
Ranskan ympäriajo, 13. etapin voitto
2021
Italian ympäriajo, kokonaiskilpailussa viides, nuorten kilpailussa kolmas, 20. etapilla kolmas
2022
Aika-ajon Kolumbian-mestaruus
Volta ao Algarve, kokonaiskilpailussa kolmas
Pariisi–Nizza, kokonaiskilpailussa kolmas
Baskimaan ympäriajo, kokonais- ja pistekilpailun sekä 4. etapin voitto
La Flèche Wallonne, viides
Liège–Bastogne–Liège, neljäs
Coppa Sabatini, voitto

Lähteet 

Kolumbialaiset maantiepyöräilijät
Vuonna 1996 syntyneet
Elävät henkilöt
Ari Lehkosuo

Ari Lehkosuo (s. 26. syyskuuta 1960) on suomalainen jalkapalloilija, pelipaikaltaan puolustaja. Hän edusti SM-sarjassa Helsingin Jalkapalloklubia kausina 1978–1984. Hän pelasi 99 SM-sarjaottelua ja teki niissä yhden maalin. Hän voitti Suomen-mestaruuden kausilla 1978 ja 1981. Kausina 1985–1986 hän pelasi I divisioonassa Finnairin Palloilijoiden joukkueessa. Hän pelasi kolme nuorten ja viisi poikien maaottelua.

Ari Lehkosuon lapsista Lilli Lehkosuo on cheerleadingin MM-mitalisti ja Otto Lehkosuo salibandyn maajoukkuepelaaja. Arin pikkuveli Mika Lehkosuo on pelannut jalkapalloa maajoukkueessa ja menestynyt myös jalkapallovalmentajana.

Lähteet 

Suomalaiset jalkapalloilijat
Vuonna 1960 syntyneet
Elävät henkilöt
Kivijärvi (Kuopio, Kivijoen valuma-alue)

Kivijärvi on järvi Kuopiossa Pohjois-Savon maakunnassa. Sen pinta-ala on 1,9 neliökilometriä. Etäisyys Kuopion keskustasta on 24 kilometriä lounaaseen.

Maantiede 
Kivijärven pituus kaakosta luoteeseen on viisi kilometriä. Sen keskiosassa sijaitsee länteen työntyvä Pitkäniemi, jonka eteläpuolella sijaitsee usean hehtaarin laajuinen Aittosaari. Järven eteläosa on syvä. Siellä sijaitsee noin viisi hehtaaria laaja pitkänomainen vähintään 20 metriä syvä vyöhyke, jonka sisällä on kaksi 27-metristä syvännettä. Pitkäniemen pohjoispuolella on 15-metrisiä syvänteitä. Luoteeseen kuljettaessa järvi madaltuu voimakkaasti. Noin viidennes Kivijärvestä on vähintään 10 metriä syvä.

Kivijärveen virtaa Saarisenjoki lännestä ja useita pieniä laskuojia. Järven luusua sijaitsee pohjoisessa, josta lähtee Kaijanjoki luoteeseen Kaija-järveen (108,9 metriä mpy). Virta vie Kuttajärven kautta Virmasveteen.

Kivijärven itärannalla ja Pitkäniemellä on useita pientaloja. Eteläisillä rannoilla ja Pitkäniemen rannoilla on jyrkkiä kohtia. Kivijärvenvuori järven länsipuolella kohoaa noin 180 metriä merenpinnan yläpuolelle.

Kivijärven vesitilavuus on 11 738 000 kuutiometriä.

Kivijärvi (14.727.1.006) kuuluu Kivijoen valuma-alueeseen (14.727), joka on kolmannen jakovaiheen vesistö Kymijoen vesistössä (14). Toinen jakovaihe on Virmasveden alue (14.72) ja ensimmäinen on Rautalamminreitin valuma-alue (14.7). Kivijoen valuma-alueeseen kuuluu 37 vähintään hehtaarin laajuista järveä, joista 14 on yli kymmenen hehtaarin laajuisia. Alueen laajin järvi on Kakkisenjärvi, toiseksi laajin on Kivijärvi.

Lähteet 

Karttulan järvet
Virmasveden alue
Halvdan

Halvdan on skandinaavinen miehen etunimi, jonka merkitys on ’puoliksi tanskalainen’. Nimi on ollut käytössä jo keskiajalla muodoissa Halfdanr, Haldan ja Halden. Halvdan-nimestä on kehittynyt englantilainen sukunimi Haldane.

Digi- ja väestötietoviraston mukaan Suomessa on vuoteen 2021 mennessä tilastoitu alle 10 Halvdan-nimistä miestä.

Nimipäivä
Halvdan-nimi sisältyi suomenruotsalaiseen almanakkaan vuosina 1929–1949. Nimipäivä oli 30. syyskuuta.

Tunnettuja Halvdaneja
Halvdan Musta, Norjan kuninkaan Harald Kaunotukan isä

Lähteet

Etunimet
Face (rap-artisti)

Ivan Timofeevitš Drjomin (; 8. huhtikuuta 1997 Ufa, Baškortostan), tunnetaan paremmin nimellä Face, on venäläinen rap-artisti, joka teki debyyttinsä vuonna 2015 EP:llä Cursed Print ().

Diskografia

Albumit 
 Hate Love (2017)
 No Love (2017)
 Пути неисповедимы (, 2018)
 Slime (2019)
 12 (2019)

EP:t 
 Проклятая печать (, 2015)
 Vlone (2016)
 Mayhem (2016)
 Playboy (2016)
 Revenge (2017)
 Жизнь удалась (, 2021)
 Варвар (, 2021)

Lähteet 

Venäläiset muusikot
Vuonna 1997 syntyneet
Elävät henkilöt
Arto Astikainen

Arto Astikainen (s. 25. elokuuta 1948 Mäntyharju) on suomalainen poliitiikan toimittaja.

Astikainen opiskeli tiedotusoppia Tampereen yliopistossa. Vakituisen työn Astikainen aloitti  Helsingin Sanomissa vuonna 1974 ja politiikan toimituksessa 1977. Vuosina 1988–1994 hän toimi politiikan toimituksen esimiehenä. Eläkkeelle Astikainen jäi vuoden 2009 alussa. Astikainen on yksi Tamminiemen pesänjakajat -kirjan kirjoittajista.

Astikainen valittiin Politiikan toimittajat -yhdistyksen kunniajäseneksi vuonna 2009.

Lähteet 

Suomalaiset toimittajat
Vuonna 1948 syntyneet
Elävät henkilöt
Haapaveden radio- ja televisiomasto

Haapaveden radio- ja televisiomasto on Haapavedellä sijaitseva 327 metriä korkea vuonna 1978 valmistunut radio- ja televisiomasto. Masto jakaa Suomen korkeimman rakennelman tittelin Tiirismaan radio- ja televisiomaston kanssa.

Lähteet 

Radio- ja televisiomasto
Radiomastot
Vuolijoki (joki)

Vuolijoki on noin 15 kilometrin mittainen etelästä pohjoiseen virtaava mutkitteleva joki, joka saa alkunsa parista pikkujärvestä kaakosta purkavan Ryynäsjoen ja Eteläjoen yhtyessä Kajaanin eteläisellä metsä- ja suoalueella ja johon pian yhtyy lännestä Saaresjoki ennen kuin joki alittaa Kokkolasta Kajaaniin kulkevan Valtatien 28 hieman Otanmäen taajaman länsipuolella. Tämän jälkeen joki kulkee Vuolijoen kirkonkylän läpi  Oulujärven Käkilahteen. 

Vaikka joessa ei ole paljonkaan pudotuskorkeutta, on kirkonkylän liepeillä Tupalankoski, joka on sovelias kalastukseen samoin kuin Valtatie 28 kohdalla Kytökoski. Joen vesi on tummaa ja humuspitoista, mutta sitä on kunnostettu, ja siihen on tehty kalanpoikasten istutusta, lähinnä kirjolohta ja harjusta. Väittään, että Eteläjoessa eläisi yhä alkuperäinen purotaimenkin.

Lähteet 

Kajaanin luonto
Oulujoen vesistö
Suomen joet
John Rechy

John Rechy, alun perin Juan Francisco Rechy (s. 10. maaliskuuta 1931 El Paso, Texas, Yhdysvallat) oli yhdysvaltalainen kirjailija. Hän kuului beat-kirjailijoihin. 

Rechy oli taustaltaan meksikolainen. Hänen isänisänsä oli skotlantilainen lääkäri, joka asettui Meksikoon ja muutti sieltä 1910 poliittisista syistä Texasiin. Isä oli Meksikon-aikana menestynyt muusikko, mutta onni kääntyi Texasissa, ja turhautuneena hän sai vihanpurkauksia. Isä on Rechyn muistelmien About My Life keskeinen henkilö.

Rechyn esikoisromaani on klassikoksi muodostunut Kaupunkien yössä, joka ilmestyi 1963. Se aloitti homokirjallisuudessa uuden ajan ja oli myyntimenestys. Hän kuvaa siinä väkivaltaista kaupunkien alakulttuuria.

Suomennetut teokset 
 Kaupunkien yössä (City of Night), suom. Antti Eerikäinen, Helsinki: Basam 2016 ISBN 952-5534-16-2

Lähteet

Yhdysvaltalaiset kirjailijat
Beat-sukupolvi
Vuonna 1931 syntyneet
Elävät henkilöt
Tsahkaljärvi

Tsahkaljärvi (myös Tshahkajärvi; ) on karu ja kirkasvetinen järvi Enontekiössä. Sen pinta-ala on 111 hehtaaria, ja se sijaitsee 559 metrin korkeudessa merenpinnasta. Kilpisjärven ja Saanajärven ohella Tsahkaljärvi kuuluu Kilpisjärven alueen suurimpiin vesistöihin. Se sijaitsee Saanatunturin eteläpuolella. Tsahkaljärvestä Kilpisjärveen laskee Tsahkaljoki, joka on merkittävin Kilpisjärven keskeisen kyläalueen useista puroista.

Kilpisjärven luontokeskukselta on Tsahkaljärvelle kilometrin matka.

Lähteet 

Enontekiön järvet
Gullfaxi

Gullfaxi (, ”Kultaharja”) on skandinaavisessa mytologiassa Hrungnir-jättiläisen nopea hevonen.

Erään kerran Odin ratsasti hevosellaan Sleipnirillä Jotunheimiiin ja vieraili Hrungnirin luona. Jättiläinen kysyi Odinilta, mikä mies tämä oikein on. Hrungnir lisäsi sitten, että onpa muukalaisella ihmeen hieno ratsu. Odin löi silloin jättiläisen kanssa vetoa, ettei koko Jotunheimissa ole yhtäkään niin hyvää hevosta kuin Sleipnir. Hrungnir vastasi, että muukalaisella on kyllä hyvä hevonen, mutta että hänellä itsellään on vielä nopeampi hevonen nimeltään Gullfaxi. Odin ratsasti silloin pakoon, mutta ärsytetty Hrungnir kapusi Gullfaxin selkään ja alkoi saavuttaa Odinia. Hrungnir ajoi raivoissaan Odinia takaa aina Asgårdin porteille saakka.

Odin kutsui takaa-ajon jälkeen Hrungnirin juomaan olutta Asgårdiin. Siellä Hrungnir alkoi juovuttuaan haastaa riitaa Thorin kanssa ja haastoi tämän kaksintaisteluun Grjótúnagardilla eli Kivitarhoilla. Thor tappoi Hrungnirin kaksintaistelussa, mutta jäi kuolleen jättiläisen jalan alle, eikä kukaan aasajumalista kykene nostamaan jalkaa Thorin päältä. Viimein Thorin poika Magni saapui paikalla ja nosti Hrungnirin jalan helposti isänsä päältä. Kiitollinen Thor lahjoitti Hrungnirin hevosen Gullfaxin Magnille. Odin ei ole tästä mielissään, sillä hänen mielestään niin hyvää hevosta ei olisi saanut antaa jättiläisnaisen pojalle, vaan Thorin olisi kuulunut mieluummin lahjoittaa Gullfaxi isälleen eli Odinille.

Lähteet 

Skandinaavinen mytologia
Kuvitteelliset hevoset
Olli Halonen

Olli Halonen tarkoittaa seuraavia henkilöitä:

 Olli Halonen (s. 1950), suomalainen kuvanveistäjä
 Olli Halonen (s. 1975), suomalainen muusikko ja Disco-yhtyeen jäsen
 Olli Halonen, suomalainen laulaja-lauluntekijä ja rumpali
Olli Halonen (laulaja)

Olli Halonen on suomalainen Kuopiosta kotoisin oleva laulaja-lauluntekijä. Aiemmin hän on toiminut rumpalina Satin Circus -yhtyeessä, joka oli toiminnassa vuosina 2010–2018. Levytyssopimuksen sooloartistina Halonen solmi Mökkitie Recordsin kanssa toukokuussa 2019.

Olli Halosen ensimmäinen single ”Isän ikäinen” julkaistiin elokuussa 2020. Toukokuussa 2021 julkaistu ”Pohjola”-single nousi alkuvuodesta 2021 Suomen Spotifyn kuunnelluimmaksi kappaleeksi, singlelistan ykköseksi sekä soitetuimmaksi radiokappaleeksi suomalaisissa radioissa vuoden 2022 viikolla 3.

Diskografia

Singlet

Musiikkivideot 
 Isän ikäinen
 Pohjola (ohj. Karri Harju)

Lähteet

Aiheesta muualla 
 Olli Halonen yritti menestyä muusikkona piilottelemalla savolaisuuttaan – Pohjola-jättihitti syntyi vasta, kun hän lakkasi esittämästä “stadijätkää” | Yle Uutiset 1.5.2022

Suomalaiset laulaja-lauluntekijät
Suomalaiset rumpalit
Syntymävuosi puuttuu
Elävät henkilöt
Pohjansaha

Pohjansaha () on Merikarviassa sijaitseva kylä. Se sijaitsee Pohjanmaan rantatien varrella Merikarvian ja Porin rajan tuntumassa noin 15 kilometriä kunnan keskustaajaman eteläpuolella. 

Alun perin Ahlaisiin kuulunut Pohjansaha on saanut nimensä Uksjoen rannalle vuonna 1756 perustetusta sahasta. Sen ensimmäiset omistajat olivat porilaiset kauppiasveljekset Olof ja Henrik Inberg. Omistajiin kuuluivat vuosien varrella myös muun muassa ruukinpatruuna Berndt Johan Hastfer sekä asessori Jonas Beckman, kreivi Samuel af Ugglas ja maaherra Erik af Wetterstedt. Saha jatkoi toimintaansa 1860-luvulle saakka, kunnes Prinsjärven ja Sahajärven kuivaaminen vähensivät Uksjoen virtaamaa. Lisäksi Pohjansahassa oli muun muassa puutavaran lastauspaikka sekä laivaveistämö. Pohjansahan edustalla sijaitsevassa Haminaholman saaressa puolestaan toimi höyrysaha 1800–1900-lukujen vaihteessa. 

Suomen sisällissodan aikana helmikuussa 1918 kylässä käytiin Pohjansahan taistelu.

Lähteet 

Merikarvian kylät
Hotel Transylvania: Monsterimania

Hotel Transylvania: Monsterimania () on vuonna 2022 ensi-iltansa saava Jennifer Kluskan ja Derek Drymonin ohjaama kolmiulotteinen animaatioelokuva.

Näyttelijät

Lähteet

Aiheesta muualla 
 
 Elokuvan traileri YouTubessa 

Vuoden 2022 yhdysvaltalaiset elokuvat
Yhdysvaltalaiset animaatioelokuvat
Dracula-elokuvat
Yhdysvaltalaiset komediaelokuvat
Hotel Transylvania
3D-elokuvat
Columbia Picturesin elokuvat
Taistelu Roomasta

Taistelu Roomasta () on Felix Dahnin vuonna 1878 ilmestynyt kaksiosainen historiallinen romaani. Tarina perustuu goottisodan tapahtumiin, jossa Itä-Rooma valtasi Italian ostrogooteilta.

Aiheesta muualla 

 Taistelu Roomasta Elisa Kirjassa

 Vuoden 1876 kirjat
 Saksalaiset romaanit
 Historialliset romaanit
Sanclemententähdike

Sanclemententähdike (Lithophragma maximum) on rikkokasvien (Saxifragaceae) heimoon, tähdikkeiden (Lithophragma) sukuun kuuluva kasvilaji.

Sanclemententähdikkeen kukkivat varret ovat haarattomia ja kasvavat noin 40–60 cm korkeiksi. Lehtiä on varren tyvellä ruusukkeena sekä varressa. Ruusukelehdet ovat kolmilehdykkäisiä ja varsilehdet kolmiliuskaisia. Kukintona on pysty, noin 10 cm pitkä terttu, jossa on 6–25 kukkaa. Kukkien terälehdet ovat valkoisia. Sanclemententähdike kukkii maalis–huhtikuussa.

Sanclemententähdike kasvaa kanjonien rinteillä 100–400 metrin korkeudella merenpinnasta. Laji tunnetaan Yhdysvaltojen Kalifornian osavaltioon kuuluvien Kanaalisaarten San Clementen saarelta ja on siellä endeeminen laji. 1900-luvun lopulla tehdyissä kartoituksissa havaittiin vain 11 populaatiota ja niissä noin parisataa yksilöä. Niinpä sanclemententähdike onkin harvinainen sekä uhanalainen laji.

Lähteet 
 Flora of North America: Lithophragma maximum

Viitteet

Aiheesta muualla 
 Integrated Taxonomic Information System (ITIS): Lithophragma maximum 
 Global Biodiversity Information Facility (GBIF): Lithophragma maxima 

Rikkokasvit
Uhanalaiset kasvit
Kanaalisaaret (Kalifornia)

Kanaalisaaret () eli Santa Barbaran saaret () on saariryhmä Yhdysvaltojen Kalifornian osavaltion eteläosan rannikon edustalla. Saariston pituus on noin 240 km ja saaret ovat noin 20–115 km päässä Kalifornian rannikosta.

Saaristo jakautuu kahteen ryhmään, pohjoisiin ja eteläisiin saariin. Pohjoiset saaret koostuvat kolmesta suuremmasta saaresta, joita ovat San Miguel, Santa Rosa ja Santa Cruz, sekä kolmesta pikkusaaresta muodostuvasta Anacapan saariryhmästä. Eteläiset saaret koostuvat puolestaan neljästä saaresta, joita ovat Santa Barbara, San Nicolas, Santa Catalina ja San Clemente. Kanaalisaarista pinta-alaltaan suurin on Santa Cruz, joka on pinta-alaltaan noin 254 km2. Pienimmät saaret ovat Anacapan saariryhmään kuuluvat pikkusaaret, joiden pinta-ala on noin 1,6 km2. Pohjoiset saaret sekä eteläisiin saariin kuuluva Santa Barbaran saari kuuluvat Kanaalisaarten kansallispuistoon (Channel Islands National Park).

Kaikki saaret ovat kallioisia ja niillä on meriveden täyttämiä luolia. Saarista vain Santa Cruzin ja Santa Catalinan saarilla on metsää, joka koostuu havupuista. Saarten kasvisto koostuu suurelta osin välimerenkasvillisuuden pensastosta ja ruohoista. Saarilla elää monia hylje- ja merilintulajeja, muun muassa kalifornianmerileijonia.

Lähteet 
 Encyclopaedia Britannica: Channel Islands 

Kalifornian saaret
Jakob Duwall

Jakob Duwall (s. n. 1589 - k. 1634) oli ruotsalainen vapaaherra ja kenraali.

Hänen isänsä Albrekt MacDougall oli skotti, joka oli tullut Ruotsiin palkkasotilaana noin vuonna 1594. Jakob syntyi Saksassa sitä ennen.

Kolmikymmenvuotisessa sodassa Jakob Duwall komensi kenraalina ruotsalaista armeijaa Sleesiassa. Steinau an der Oderin luona hän kärsi vuonna 1633 tappion Wallensteinille. Duwall joutui vangiksi ja kuoli pian vapautumisensa jälkeen vuonna 1634.

Suomessa Duwall omisti läänityksenä hetken aikaa ensin Kyminkartanon. 1.12.1627 hänelle läänitettiin Vehkalahdelta Neuvottoman ja Salmin kylät, joihin myöhemmin Kymin puolelta liitettiin Kaarniemi, Marinkylä, Saksala ja Ylänummi. Myöhemmin hän sai vielä Summan kylän Suortin ratsutilaa lukuun ottamatta sekä Tavastilan autiotilat. Kymenlaakson alueella hänellä oli läänityksinä muun muassa Suur-Ahvenkosken kartanolääni Pyhtäällä.

Lähteet 
Friherrliga ätten Duwall nr 64 - Gustaf Elgenstierna, Den introducerade svenska adelns ättartavlor

Viitteet 

Ruotsalaiset kenraalit
Ruotsin skotlantilaiset
Suomen skotlantilaiset
Kolmikymmenvuotinen sota
Kymenlaakson historia
Vuonna 1634 kuolleet
Johan Christian Dahl

Johan Christian Claussen Dahl (24. helmikuuta 1788 – 14. lokakuuta 1857) oli norjalainen maisemataidemaalari. Hänen tyylisuunta oli  romantiikka. Hän on yksi norjalaisen taiteen historian merkittävimmistä maalareista ja hän oli myös yksi Euroopan merkittävimmistä romantiikan ajan maalareista.

Galleria

Lähteet

Norjalaiset taidemaalarit
Vuonna 1788 syntyneet
Vuonna 1857 kuolleet
Amurinpioni

Amurinpioni (Paeonia obovata) on pionikasvien (Paeoniaceae) heimoon, pionien (Paeonia) sukuun kuuluva kasvilaji. Se muistuttaa paljolti Paeonia japonica -lajia, joka kasvaa luonnossa osittain samoilla alueilla kuin amurinpioni.

Amurinpioni on monivuotinen varpumainen kasvi, joka kasvaa vuosittain keskikesään mennessä tavallisesti 45–60 cm korkeaksi. Lehdet säilyvät kasvissa läpi kesän alkusyksyyn asti, mutta talven tullen kasvin maanpäälliset osat kuolevat. Amurinpionin kukat ovat kuppimaisia, noin 7,5 cm leveitä ja sijaitsevat yksittäin. Kukkien väri vaihtelee valkoisesta vaaleanpunaiseen tai purppuraan ja niissä on paljon keltaisia heteitä. Valkokukkaisia amurinpioneja myydään usein muunnosnimellä Paeonia obovata var. alba.

Amurinpioni kasvaa luonnossa metsäisillä alueilla Siperiassa, Mantšuriassa, Kiinassa ja Japanissa. Puutarhassa amurinpioni kasvaa runsasravinteisessa ja keskikosteassa maaperässä puolivarjoisella kasvupaikalla. Kasvit ovat pitkäikäisiä, eikä niitä tarvitse jakaa tai niiden kasvupaikkaa käsitellä moniin vuosiin. Kasvit voi kuitenkin leikata mataliksi syksyllä ensimmäisten pakkasten jälkeen.

Lähteet 
 Missouri Botanical Garden: Paeonia obovata

Aiheesta muualla 
 Laji.fi: Amurinpioni (Paeonia obovata)
 Arboretum Mustila: Amurinpioni (Paeonia obovata)
 The Peony Society: Paeonia obovata 
 Global Biodiversity Information Facility (GBIF): Paeonia obovata 
 Flora of China: Paeonia obovata 
 The Plant List: Paeonia obovata 

Pionikasvit
Emäntä

Emäntä tai "isännän Rouva" jolla tarkoitetaan sosiaalihistoriallisessa mielessä lähinnä talon tai tilan auktoriteettia omaavaa naishenkilöä, lähinnä maalla asuvaa talollisen tai talonpojan puolisoa, jota kutsutaan arvonimiperinteen mukaan maatilan tai talon emännäksi, sekä vanhempaa naishenkilöä vanhaksi emännäksi. 

Myös talonpoikaisnaista jotka kohosivat säädyssään perityn tilanomistajaksi eli talon emännäksi, jolla oli palvelusväkeä ja joka nautti vapaan miehen nautintaoikeudesta. Tavallisimmin talonpoikaistossa olevan torpparin emäntä tai maalaistalon haltija, tilallinen eli talollinen. 

Yleiskielessä isäntä-sanalla on myös muita merkityksiä: (naispuoleinen) omistaja, haltija, käskijä.

Etymologia 
Talonpoikaistossa tilan emäntiä oli suhteellisen vähän, sillä talollisen perheen tyttärillä ei ollut perimyskaaressa samanlaista perintöoikeutta perheensä taloon ja maihin, kuin perheensä miehillä.  

Mikäli perheessä oli miesjälkeläisiä rintaperillisinä oli heillä ensisijainen etuoikeus isänsä tai äitinsä omistamaan maatilaan, sillä perintökaaressa miehelle taattiin talon tyttäriin nähden, kaksi kolmasosaa koko perintöoikeudesta. Mikäli perheellä ei ollut vanhempien kuoltua rintaperillisinä poikia, tällöin perheen tyttäristä vanhin peri tilan ja sai talonpoikaisnaisena talollisenemännän statuksen. 

Talollisentyttäret saivat vanhemmilta naimisiin mentyä lähinnä elämänohjeita, sekä jonkin verran rahaa, puolisokseen tyttären tuli naida lähtökohtaisesti saman säätyinen tai ylempisäätyinen puoliso.

Talollisella emännällä ei ollut säätyvallanaikana osallisuutta säätyvaltiopäivämiehen edustuksellisiin tehtäviin, muutoin heitä koskivat samat talollisen erioikeudet, sekä velvoitteet kuten talollisia talonpoikaiston miehiä.

Katso myös 

 Matrilineaarisuus
Nainen
 Rouva

Lähteet 

 Talonpoikaisuus, säädyllisyys ja suomalaisuus 1800- ja 1900-lukujen vaihteen suomenkielisen proosan kertomana Viitattu 8.12.2021
Litteraturblad nro 11, marraskuu 1861: miehen ja naisen yhtäläisestä perintöoikeudesta sekä syytinkieduista Viitattu 8.12.2021
Sääty-yhteiskunta
Uksjoki

Uksjoki on Porissa ja Merikarvialla virtaava noin 10 kilometrin pituinen joki. Se saa alkunsa entisen Ahlaisten kunnan alueella sijaitsevasta Uksjärvestä ja laskee Pohjanlahden Haminaholmanlahteen Porin ja Merikarvian rajalla. Uksjoen yläosaa kutsutaan myös nimillä Pajaoja ja Myllyoja. 

Uksjärven ohella Uksjokeen laskee lähes kokonaan soistunut Prinsjärvi ja lisäksi jokeen laski 1800-luvulla kuivattu Sahajärvi. Uksjoen Korkeakoskessa on aikoinaan sijainnut mylly ja lähempänä merta Pohjansahassa toimi 1750-luvulla perustettu saha.

Uksjokea perattiin rankalla kädellä 1930–1960-luvuilla, minkä seurauksena kalakanta hävisi ja lisäksi rapurutto tuhosi joen rapukannan 1950-luvulla. 2000-luvulle tultaessa Uksjoki oli ennallistunut viimeisestä perkauksesta niin, että se oli mahdollista kunnostaa ja istuttaa jokeen vaelluskaloja. 2010-luvun vaihteessa maanomistajat kuitenkin perkasivat jälleen liettynyttä jokea ja lopputuloksena tilanne huononi entisestään, kun suistoon valui tonneittain pelloilta tullutta savimaata. Vuonna 2021 joessa aloitettiin kalataloudellinen kunnostaminen, jonka tarkoituksena on palauttaa se lähelle luonnontilaa ja näin parantaa vaelluskalojen lisääntymis- ja elinmahdollisuuksia. Joessa oli jo aikaisemmin havaittu istutettuja meritaimenenpoikasia ja useita muita kalalajeja sekä nahkiaisia ja rapuja.

Lähteet 

Suomen joet

Porin joet
Merikarvia
Kamila Valijeva

Kamila Valerjevna Valijeva (; s. 26. huhtikuuta 2006) on venäläinen taitoluistelija. 
Hän sai ensimmäisessä aikuisten kilpailussaan 15-vuotiaana lokakuussa 2021 kaikkien aikojen suurimmat yhteispisteet naisten yksinluistelussa. Myös vapaaohjelman pisteet olivat uusi maailmanennätys. Seuraavassa kilpailussa marraskuussa hän myös paransi ennätyksiä.

Hän on taitoluistelun vuoden 2022 EM-kilpailun voittaja, vuoden 2020 nuorten MM-kilpailun voittaja, vuoden 2022 Venäjän mestaruuskilpailun voittaja sekä vuoden 2021 Venäjän mestaruuskilpailun hopeamitalisti.

Venäläisten lehtitietojen mukaan Valijeva jäi kiinni dopingista 2021 joulukuussa annetusta näytteestä. Valijevan dopingnäyte on sisältänyt sydänvaivoihin käytettävää trimetazidiiniä. Valijevaa ei Urheilun kansainvälisen vetoomustuomioistuimen päätöksellä asetettu väliaikaiseen kilpailukieltoon ja hän sai jatkaa Pekingin talviolympialaisissa. Päätöstä perusteltiin muun muassa sillä, että "urheilijan kilpailemisen estäminen aiheuttaisi hänelle korjaamatonta haittaa näissä olosuhteissa" ja koska hän on maailman antidopingsäännöstön (WADC) mukaan "suojeltu henkilö" eli alle 16-vuotias. Yksinluistelukilpailussa Valijeva sijoittui neljänneksi edellään kaksi muuta venäläistä ja yksi japanilainen. Hän johti lyhytohjelman jälkeen mutta sai vapaaohjelmassa vasta viidenneksi parhaat pisteet.

Lähteet 

Venäläiset taitoluistelijat
Vuonna 2006 syntyneet
Elävät henkilöt
RCN Televisión

RCN Televisión (tunnetaan myös nimellä Canal RCN) on kolumbialainen televisiokanava, joka on perustettu vuonna 1998. RCN on Organización Ardila Lüllen omistuksessa.

Aiheesta muualla 
 Virallinen sivusto
Intiaanisara

Intiaanisara (Carex intumescens) on pohjoisamerikkalainen saralaji. Se kasvaa 15–90 senttimetriä korkeaksi. Kasvi on pystyvartinen, mätästävä. Lehdet ovat 3–9 millimetriä leveitä, himmeän vihreitä. Kukinnossa ylinnä kasvaa yksi perällinen hedetähkä ja sen alapuolella yhdestä neljään emitähkää. Emitähkässä on 8–15 kukkaa, emikukkasta kypsyvät pullakot ovat 11–16 mm pitkiä, pulleita, pyöreätyvisiä, kiiltävän oliivinruskeita ja niissä on suippo, lovipäinen suuota.

Intiaanisaraa esiintyy Yhdysvalloissa ja Kanadassa maiden keski- ja itäosissa. Lajia on myös tavattu hyvin harvinaisena tulokaslajina Euroopassa, Ruotsissa ja Tanskassa.

Lähteet 

Sarat
Stuck with U

Stuck with U on yhdysvaltalaislaulajan Ariana Granden sekä kanadalaislaulajan Justin Bieberin musiikkikappale. Se julkaistiin digitaalisesti ladattavana ja suoratoistettavana singlenä 8. toukokuuta 2020. Kappaleen ovat sanoittaneet Grande, Bieber, Freddy Wexler, Gian Stone, Whitney Phillips, Scott Braun ja Skyler Stonestreet, joista Wexler sekä Stone myös tuottivat sen. Kappaleen musiikkivideon ohjasivat Rory Kramer, Alfredo Flores, Grande, Bieber sekä Braun ja se julkaistiin singlen julkaisupäivänä. Video sai kaksi VMA-ehdokkuutta vuoden 2020 MTV Video Music Awardsissa kategorioissa "Paras yhteistuotanto" ja "Paras musiikkivideo kotoa", joista jälkimmäisen se myös voitti.

"Stuck with U" oli kansainvälinen menestys, sen päästyä singlelistan kärkeen Israelissa, Kanadassa, Malesiassa, Singaporessa, Uudessa-Seelannissa ja Yhdysvalloissa. Lisäksi se pääsi singlelistan viiden parhaan joukkoon Alankomaissa, Australiassa, Irlannissa, Isossa-Britanniassa, Liettuassa, Skotlannissa ja Tanskassa.

Lähteet

Vuoden 2020 kappaleet
Ariana Granden kappaleet
Justin Bieberin kappaleet
Positions (kappale)

Positions on yhdysvaltalaislaulajan Ariana Granden musiikkikappale. Sen julkaisi Republic Records hänen samannimisen studioalbumin ensimmäisenä singlenä 23. lokakuuta 2020. Kappaleen ovat sanoittaneet Grande, Angelina Barrett, Brian Vincent Bates, Nija Charles, James Jarvis, Tommy Brown, London on da Track ja Mr. Franks, joista kolme viimeisintä myös tuottivat sen. "Positions" on keskitempoinen kappale jossa sekoittuvat pop sekä R&B lajityypit trap-rytmin, kitaran sekä alttoviulun päällä. Sanoiltaan kappale kertoo siitä kun Grande laajentaa romanttisia avauksiaan hänen rakkauden kiinnostukseensa.

"Positions" sai pääosin positiivisen vastaanoton musiikkikriitikoilta, jotka ylistivät sen pirteää ja lempeää säveltä. Kappaleen musiikkivideon ohjasi Dave Meyers ja se julkaistiin singlen julkaisupäivänä. Videolla nähdään Grande Yhdysvaltain presidentin roolissa. Kappaleelle on toteutettu myös livemusiikkivideo, joka julkaistiin 22. heinäkuuta 2021.

"Positions" oli kaupallisesti kansainvälinen menestys, sen päästyä singlelistan kärkeen Australiassa, Irlannissa, Isossa-Britanniassa, Israelissa, Kanadassa, Liettuassa, Malesiassa, Singaporessa, Unkarissa, Uudessa-Seelannissa ja Yhdysvalloissa. Lisäksi se pääsi singlelistan viiden parhaan joukkoon Boliviassa, Guatemalassa, Islannissa, Panamassa, Perussa, Portugalissa, Skotlannissa, Sveitsissä ja Tanskassa.

Lähteet

Vuoden 2020 kappaleet
Ariana Granden kappaleet
Totuuksia popmusiikista


Totuuksia popmusiikista on Paula Vesalan EP-levy, joka julkaistiin 10. syyskuuta 2021.

Kappaleet

Lähteet 

Vuoden 2021 EP:t
Kultainen Venla 2021

Kultainen Venla 2021 oli järjestyksessään kahdestoista Kultainen Venla -palkintogaala, jossa jaettiin palkintoja vuoden 2021 parhaille suomalaisille televisio-ohjelmille ja niiden tekijöille. Gaala oli tarkoitus järjestää 14. tammikuuta 2022 Kansallisoopperassa ja lähettää suorana MTV3:lla, mutta koronavirustilanteen vuoksi gaala siirrettiin järjestettäväksi 7. toukokuuta 2022. Gaalan juontajina toimivat Veronica Verho sekä Jaakko Saariluoma ja sen musiikkivieraana oli Lauri Tähkä.

Eniten ehdokkuuksia saivat Ylen sarjat Sisäilmaa ja Aikuiset. Samat ohjelmat voittivat myös eniten palkintoja, kumpikin kolme.

Gaalalla oli MTV3:lla katsojia keskimäärin 487 000.

Ehdokkaat

Ohjelmat

Tekijät

Yleisöpalkinnot

Elämäntyöpalkinnot 
 Pirkka-Pekka Petelius
 Miitta Sorvali

Lähteet

Aiheesta muualla 
 Kultainenvenla.fi
 Kultainen Venla 2021 -voittajat
 Kultainen Venla 2021 -finalistit

Kultainen Venla
2022
By Your Side (Calvin Harrisin kappale)

By Your Side on skotlantilaisen DJ-tuottajan Calvin Harrisin ja englantilaislaulajan Tom Grennanin musiikkikappale. Sen julkaisi Sony Music digitaalisesti ladattavana singlenä 4. kesäkuuta 2021. Kappaleen ovat sanoittaneet Harris, Jamie Scott, John Newman, Mike Needle, Theo Hutchcraft ja Grennan, joista Harris myös tuotti sen. Kappaleen musiikkivideon ohjasi Emil Nava ja se julkaistiin 11. kesäkuuta 2021.

"By Your Side" oli kaupallisesti kohtalainen menestys, sen päästyä singlelistan kymmenen parhaan joukkoon Irlannissa, Isossa-Britanniassa ja Uudessa-Seelannissa sekä kahdenkymmenen parhaan joukkoon Belgian Valloniassa ja Unkarissa. Lisäksi se on myynyt Iso-Britanniassa kultaa.

Lähteet

Vuoden 2021 kappaleet
Calvin Harrisin kappaleet
Take My Breath

Take My Breath on kanadalaislaulajan The Weekndin musiikkikappale. Sen julkaisivat XO sekä Republic Records The Weekndin Dawn FM-studioalbumin ensimmäisenä singlenä 6. elokuuta 2021. Kappaleen ovat sekä sanoittaneet että tuottaneet The Weeknd, Max Martin ja Oscar Holter. "Take My Breath" on lajityypiltään disko, tanssipop, synthpop, funk ja synthwave-kappale, johon on otettu elementtejä vaihtoehtorockista sekä psykedeelisestä popista. Kappaleen musiikkivideon ohjasi Cliqua ja se julkaistiin singlen julkaisupäivänä.

"Take My Breath" oli kaupallisesti valtava menestys, sen päästyä singlelistan kärkeen Israelissa sekä viiden parhaan joukkoon Belgiassa, Japanissa, Kanadassa ja Latviassa. Lisäksi se pääsi singlelistan kymmenen parhaan joukkoon Australiassa, Liettuassa, Norjassa, Ruotsissa, Sveitsissä, Tanskassa, Unkarissa ja Yhdysvalloissa.

Lähteet

Vuoden 2021 kappaleet
Kanadalaiset musiikkikappaleet
Acoustic Adventures – Volume One


Acoustic Adventures – Volume One on power metal -yhtye Sonata Arctican yhdestoista studioalbumi. Se julkaistiin 21 tammikuuta 2022 levymerkillä Atomic Fire.

Kappaleet

Kokoonpano 
 Tony Kakko – laulu, koskettimet
 Elias Viljanen – kitara
 Pasi Kauppinen – basso
 Henrik ”Henkka” Klingenberg – koskettimet
 Tommy Portimo – rummut

Arvostelut 
 Imperiumi: 8½ /10 
 Inferno: 
 Soundi:

Lähteet 

Sonata Arctican albumit
Vuoden 2022 albumit
Pikkutiarella

Pikkutiarella (Tiarella trifoliata) on rikkokasvien (Saxifragaceae) heimoon, tiarellojen (Tiarella) sukuun kuuluva kasvilaji. Pikkutiarellan ja Tiarella unifoliata -lajin taksonominen asema sekä suhde toisiinsa eivät ole täysin selviä. Pikkutiarella on kuvattu alun perin Pohjois-Aasiasta, jossa sitä ei tosin esiinny. Pikkutiarellaa esiintyy Länsi-Kanadassa.

Pikkutiarellalla on vankka, tummanruskea juurakko, josta varret kohoavat. Varren tyvellä olevat lehdet ovat pitkäruotisia, korvakkeellisia ja kolmilehdykkäisiä. Lehdykät ovat hammaslaitaisia ja päättölehdykkä on kolmiliuskainen. Kukkien verholehdet ovat soikeita ja terälehdet valkoisia.

Pikkutiarella kasvaa metsissä kosteilla paikoilla.

Lähteet 
 Hultén, E., Flora of Alaska and Neighboring Territories: A Manual of the Vascular Plants, 1968, Stanford University Press: Tiarella trifoliata L.

Aiheesta muualla 
 JSTOR Global Plants: Tiarella trifoliata 
 Integrated Taxonomic Information System (ITIS): Tiarella trifoliata 
 Global Biodiversity Information Facility (GBIF): Tiarella trifoliata 
 Flora of North America: Tiarella trifoliata 
 The Plant List: Tiarella trifoliata 

Rikkokasvit
Karl Russwurm

Karl Russwurm (1812 Domhof Ratzeburg – 1883 Tallinna) oli saksalainen historiantutkija ja sukututkija.

Russwurm oli vuodesta 1869 lähtien arkistonhoitajana Viron ritariston arkistossa Tallinnassa. Hänen lukuisista tutkimuksistaan mainittakoon:

”Eibofolke oder die Schweden an den Küsten Ehstlands und auf Runö” (1855).
”Sagen aus Hapsal und der Umgegend” (1860).
”Besitzungen des Deutschen Ordens in Schweden” (1861).

Lähteet 

Saksalaiset historioitsijat
Virolaiset historioitsijat
Kansatieteilijät
Sukututkijat
Vuonna 1812 syntyneet
Vuonna 1883 kuolleet
Petteri Mikkonen

Petteri Mikkonen (s. 28. kesäkuuta 1985 ) on suomalainen tubettaja, joka tekee lähinnä tietovideoita.Ensimmäisen videonsa Mikkonen latasi Youtubeen vuonna 2016. Elokuussa 2022 Petteri Mikkosen YouTube-kanavalla on yli 125 000 tilaajaa ja yli 24 000 000 katselukertaa. TikTokissa hänellä on yli 110 000 seuraajaa. Hän toimii Suomen videovaikuttajat ry:n hallituksen puheenjohtajana.

Mikkonen on koulutukseltaan filosofian maisteri ja opettaja, jonka pääaineena oli kemia. Hän on yläkoulun fysiikan ja kemian oppikirjailija.

Tubettamisen lisäksi Petteri Mikkonen tunnetaan myös suomenmestaruustason uimarina. Vuoden 2003 SM-kilpailussa hän sijoittui 200 metrin perhosuinnissa neljännelle sijalle. Hän edusti kilpailussa TaNMKY:a.

Lähteet 

Elävät henkilöt
Vuonna 1985 syntyneet
Suomalaiset tubettajat
Sárospatak

Sárospatak on Unkarissa sijaitseva kaupunki. Sen asukasluku on noin 11 600, asukastiheys on 83.39/km2 (2019) ja pinta ala 139.1 km². Kaupunki sijaitsee Borsod-Abaúj-Zemplénin läänissä. Kaupunki on Unkarissa suosittu matkailukohde.

Lähteet

Aiheesta muualla 
 Visit Sárospatak 

Unkarin kaupungit
Henriett Seth F.

Henriett Seth F. (oikealta nimeltään Henrietta Fajcsák, s. 27. lokakuuta 1980, Eger) on unkarilainen kirjailija, taidemaalari ja käsikirjoittaja.

Esikoisromaani Autizmussal önmagamba Zarva (Lukittu minulle autismi) julkaistiin 2005 Unkarissa. Siitä tuli maailmanlaajuinen bestseller. Teos on autismi kirjallisuutta .

Hän on Albert Poldeszin serkku.

Lähteet

Aiheesta muualla  
https://www.famousfix.com/topic/henriett-seth-f. 
http://www.savant.5mp.eu 
http://www.imdb.com/name/nm5439934 

Bloginpitäjät
Autismin kirjon henkilöt
Savant-lahjakkaat henkilöt
Vuonna 1980 syntyneet
Elävät henkilöt
Jiska Gröhn

Jiska Gröhn (s. 1989–1990, Halsua) on suomalainen teologi, lähetystyöntekijä ja entinen poliitikko. Vuonna 2017 Gröhn toimi Suomen Kristillisdemokraattisten Nuorten puheenjohtajana. Aikaisemmin Gröhn on toiminut myös Varusmiesliiton hallituksessa ja työskennellyt Puolustusvoimissa. Koulutukseltaan Gröhn on teologian maisteri. Vuodesta 2019 lähtien Gröhn on työskennellyt SLEY:n lähetystyöntekijänä Keniassa. Nykyään työskentelee Kannuksessa Juhani Vuorisen koulussa

Lähteet 

KD Nuorten puheenjohtajat
Suomen Luterilaisen Evankeliumiyhdistyksen lähetyssaarnaajat
Syntymävuosi tuntematon
Elävät henkilöt
Abu Dhabin Grand Prix 2021

Abu Dhabin Grand Prix 2021 (virallisesti Formula 1 Etihad Airways Abu Dhabi Grand Prix 2021) oli Formula 1 -kauden  22. ja viimeinen osakilpailu, joka ajettiin 12. joulukuuta Yas Marinan moottoriradalla Abu Dhabissa Yhdistyneissä arabiemiirikunnissa.

Viikonlopun aikataulu ja sää

Tulokset

Aika-ajot

Kilpailu 

 Sergio Pérez keskeytti mutta ajoi yli 90 % kisapituudesta ja sai siten tuloksen.
 Nikita Mazepinilla todettiin koronavirustartunta ja hän joutui vetäytymään kilpailusta.

Lopulliset sijoitukset MM-sarjoissa 

Huom!: Vain viiden parhaan sijoitukset sisällytetty.

Muuta 
 Max Verstappen voitti ensimmäisen maailmanmestaruuden.
 Mercedes voitti kahdeksannen valmistajien mestaruuden.
 Molemmat Alfa Romeot keskeyttivät ensimmäistä kertaa sitten Britannian Grand Prix’n 2018.
 Yuki Tsunodan uran paras sijoitus.
 Lance Strollin sadas kilpailu.
 Kimi Räikkösen uran viimeinen kilpailu.
 Antonio Giovinazzin uran viimeinen kilpailu.
 Valtteri Bottaksen viimeinen kilpailu Mercedeksellä.
 George Russellin viimeinen kilpailu Williamsilla.

Lähteet 

Abu Dhabin Grand Prix
Osakilpailut Formula 1 -kaudella 2021
Muinaissaksi

Muinaissaksi tai muinaisalasksa, oli germaaninen kieli ja varhaisin kirjoitettu muoto alasaksan kielestä . Se on länsigermaaninen kieli, ja on läheistä sukua anglo-friisiläisille kielille. 

Germaaniset kielet
Hyvinvointiala HALI ry

Hyvinvointiala HALI ry () on yksityisen sosiaali-, terveys- ja varhaiskasvatusalan elinkeino- ja työmarkkinajärjestö. HALI on Elinkeinoelämän keskusliitto EK:n jäsen.

Historia

Sosiaalialan Työnantajien ja Terveyspalvelualan Liiton jäsenet perustivat 3.6.2016 uuden sosiaali- ja terveyspalvelualan liiton, Hyvinvointialan liitto ry:n. Perustettu liitto aloitti toimintansa virallisesti 1.1.2017. 
Ensimmäiset kaksi vuotta liitto kulki nimellä Hyvinvointialan liitto. Sen ensimmäiseksi puheenjohtajaksi valittiin Helsingin Diakonissalaitoksen säätiön toimitusjohtaja Olli Holmström. Varapuheenjohtajiksi valittiin Suomen Terveystalo Oy:n toimitusjohtaja Yrjö Närhinen ja Attendo Oy:n viestintä- ja yhteiskuntasuhdejohtaja Lauri Korkeaoja. 

Toimitusjohtajana aloitti 1.12.2016 Ulla-Maija Rajakangas. 

Vuodesta 2019 alkaen liitto on toiminut nimellä Hyvinvointiala HALI ry.

Toiminta

Hyvinvointiala HALI ry valvoo ja edistää yksityisen sote- ja varhaiskasvatusalan elinkeinotoiminnan edellytyksiä yhteiskunnassa. HALI neuvoo ja auttaa jäsentyönantajiaan elinkeinoasioiden ja työoikeuden kysymyksissä sekä neuvottelee alan työehtosopimukset: yksityisen sosiaalipalvelualan TESin, terveyspalvelualan TESin, sosiaalialan järjestöjä koskevan TESin, ensihoitopalvelualan TESin sekä Työterveyslaitoksen TESin. 
 
HALIn hallituksen puheenjohtaja vuonna 2021 on Suomen Terveystalo Oy:n toimitusjohtaja Ville Iho. Hän jatkaa hallituksen puheenjohtajana myös vuonna 2022 . Toimitusjohtajana toimii Ulla-Maija Rajakangas.

HALIn toimisto sijaitsee Helsingissä osoitteessa Eteläranta 10.

Jäsenet

Hyvinvointiala HALI ry:n jäseniä voivat olla sosiaali- ja terveyspalveluja tarjoavat työnantajat sekä työnantajina toimivat sosiaali- ja terveysjärjestöt. Sen jäsenistöön kuuluu 1550 sote- ja varhaiskasvatusalan yritystä ja järjestöä. Yhteensä ne työllistävät reilu 95 000 alan työntekijää. 

HALIn jäsenet tuottavat muun muassa vanhuspalveluita, lasten ja nuorten palveluita, lääkäripalveluita, työterveyshuollon palveluita, kuntoutusta, suun terveydenhuoltoa, päihde- ja mielenterveyspalveluita ja ensihoidon palveluita.  

HALIn suurimmat jäsenet ovat Mehiläinen Oy, Attendo Oy, Suomen Terveystalo Oy, Pihlajalinna Oy, Esperi Oy, Helsingin Diakonissalaitos, Humana, Touhula, KVPS Tukena Oy ja Med Group Oy.

Puheenjohtajat ja toimitusjohtajat

Puheenjohtajat
Olli Holmström, toimitusjohtaja, Helsingin Diakonissalaitoksen säätiö (1.1.2017−31.12.2017)
Janne-Olli Järvenpää, toimitusjohtaja, Mehiläinen Oy (1.1.2018−31.12.2018)  
Yrjö Närhinen, toimitusjohtaja, Terveystalo Oy (1.1.2019−31.12.2019)   
Joni Aaltonen, toimitusjohtaja, Pihlajalinna Oyj (1.1.2020−31.12.2020) 
Ville Iho, toimitusjohtaja, Terveystalo Oy (1.1.2021−) 
Toimitusjohtajat
YTM Ulla-Maija Rajakangas (1.12.2016−)

Lähteet

Aiheesta muualla
 Hyvinvointialan kotisivut
Philip Lamantia

Philip Lamantia (23. lokakuuta 1927 San Francisco, Kalifornia, Yhdysvallat – 7. maaliskuuta 2005 San Francisco, Kalifornia, Yhdysvallat) oli yhdysvaltalainen kirjailija.

Lamantia kuului Yhdysvaltojen länsirannikon beat-yhteisöön. Runoilija Tom Clarkin mukaan Lamantian runoissa yhdistyvät Pyhä Teresa ja Arthur Rimbaud, sillä niissä yhdistyvät henkinen ja eroottinen, valo ja pimeys. Hän kulki runouden äärirajoille mutkikasta tietä. Hänen vanhempansa olivat syntyneet Sisiliassa. Jo alakoulussa hän kirjoitteli Poelta vaikutteita saaneita runoja. Myöhemmin hänet erotettiin koulusta lyhyeksi aikaa "henkisen laiskuuden" vuoksi. Salvador Dalín ja Joan Mirón näyttelyn näkeminen high schoolin viimeisellä luokalla sai hänet innostumaan surrealismista. Hän lopetti koulun 16-vuotiaana ja muutti New Yorkiin.

Lamantia julkaisi esikoisteoksensa Erotic Poems  (1946) 19-vuotiaana. Palattuaan San Franciscoon hän kävi koulun loppuun, aloitti yliopisto-opinnot ja liittyi vallankumouksellisiin vasemmistolaisiin. Hän kirjoitti ja julkaisi koko ajan. Yliopisto-opinnot jäivät kesken, ja hän kokeili huumeiden avulla saatavia tietoisuuden tilan muutoksia ja liittyi beat-liikkeeseen. Kokoelman Selected Poems, 1943–1966 ilmestyessä hän asui Espanjassa. Hän avioitui 1978 Nancy Joyce Petersin kanssa, ja tästä tuli City Lightsissa hänen kustannustoimittajansa.

Suomennettuja runoja
Runot on suomentanut Ville Sutinen teoksesta Bed of Sphinxes: New and Selected Poems, 1943 - 1993 (1997)
Julkaisussa: Kirjo: kirjallisuus- ja kulttuurilehti, 2007; nro 1 
 aikamatkaajan seremoniapidot,
 automaattinen maailma
 sanoja joita uneksin
 sivistynyt maailma
Julkaisussa: Kerberos 2005: nro 3
 sininen armo
 siviilimaailma
 ylimaallinen
 yön sisäinen imu

Lähteet

Kirjallisuutta
 Anu Virkkunen,  Philip Lamantian runouden surrealistiset kuvat ja väkivalta- ja seksuaalisuus-teemojen ilmeneminen niissä, julkaisematon laudaturtyö, Helsingin yliopisto 1972

Yhdysvaltalaiset kirjailijat
Beat-sukupolvi
Vuonna 1927 syntyneet
Vuonna 2005 kuolleet
Göteborgin konserttitalo

Göteborgin konserttitalo () on Nils Einar Erikssonin suunnittelema vuonna 1935 avattu konserttitalo Göteborgissa Götaplatsenilla.

Göteborgin konserttitalossa toimii Göteborgin sinfoniaorkesteri. Konsertit esitetään Suuressa salissa. Rakennuksessa on myös pienempi Stenhammar-sali.

Konserttitalo rakennettiin edellisen Hedenillä sijainneen rakennuksen palettua vuonna 1928. Suuri vaikutus oli Caroline Wijkin 700 000 kruunun lahjoituksella.

Lähteet 

Ruotsin konserttitalot
Göteborgin rakennukset ja rakennelmat